
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός όρων χορήγησης 4.500 στεγαστικών δα¬ 


νείων σε Έλληνες Τσιγγάνους. 1 

Σύσταση στη Γενική Γραμματεία Πολιτικής Προστα¬ 
σίας του Υπουργείου Εσωτερικών, Δημόσιας Διοί¬ 
κησης και Αποκέντωσης πενταμελούς ομάδας ερ¬ 
γασίας . 2 


Επιδότηση μαθητών των ΤΕΕ Μαθητείας Α' κύκλου του 
ΟΑΕΔ του Ν. 2640/98 που θα απασχοληθούν για 
πρακτική άσκηση στο Δημόσιο, σε φορείςτου Δημο¬ 
σίου Τομέα, σε επιχειρήσεις Οργανισμών Τοπικής 
Αυτοδιοίκησης (Ο.Τ.Α), σε ιδιωτικές επιχειρήσεις ή 
εκμεταλλεύσεις, σε συνεταιρισμούς και σε σωμα¬ 
τεία για το έτος 2003 (από 1.1.2003-31.12.2003).... 3 

Μετεγκατάσταση - εγκατάσταση Πανεπιστημιακών 
κλινικών, του τμήματος Ιατρικής του Αριστοτελείου 
Πανεπιστημίου Θεσσαλονίκης σε Νοσοκομεία του 
Νομού Θεσσαλονίκης. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.96367/21959/12.2.2003 
απόφαση του Υφυπουργού Εσωτερικών, Δημόσιας 


Διοίκησης και Αποκέντρωσης. 5 

Διόρθωση σφάλματος στη Φ.66992/26730/12.2.2003 
απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 6 


ΑΠΟΦΑΣΕΙ Σ 

Αριθ. 13576 (1) 

Καθορισμός όρων χορήγησης 4.500 στεγαστικών 
δανείων σε Έλληνες Τσιγγάνους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 19 του Ν. 2946/2001 (ΦΕΚ 
224/Α) «Υπαίθρια Διαφήμιση, Συμπολιτείες Δήμων και 
Κοινοτήτων και άλλες διατάξεις». 


2. Τις διατάξεις του άρθρου 29α του Ν. 1558/1985 (ΦΕΚ 
137/Α) «Κυβέρνηση και Κυβερνητικά όργανα» όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 
157/Α) και αντικαταστάθηκε από το άρθρο 1 παρ. 2α του 
Ν. 2469/1997 (ΦΕΚ38/Α). 

3. Το Ν. 2362/95 (ΦΕΚ 247/Α) «περί Κώδικος Δημοσίου 
Λογιστικού, ελέγχου των δαπανώντου κράτους και άλλες 
διατάξεις». 

4. Το Ν. 128/75 (ΦΕΚ 178/Α) «περί τροποποιήσεως και 
συμπληρώσεως διατάξεων τινών αναφερόμενων εις την 
λειτουργία του χρηματοδοτικού συστήματος», όπως 
ισχύει. 

5. Τις διατάξεις του άρθρου 22 του Ν. 2515/1997 (ΦΕΚ 
154/Α) «Άσκηση Επαγγέλματος, Λογιστή - Φοροτεχνικού, 
λειτουργία Σώματος Ορκωτών - Εκτιμητών (Σ.Ο.Ε.) και 
άλλες διατάξεις». 

6. Το Ν. 876/79 (ΦΕΚ48/Α) «Περίτροποποιήσεως και συ¬ 
μπληρώσεως διατάξεων αναφερομένων εις την ανάπτυξη 
της κεφαλαιαγοράς». 

7. Το Ν. 1266/82 (ΦΕΚ 81/Α) «Περί οργάνων ασκήσεως 
της Νομισματικής Πιστωτικής και Συναλλαγματικής Πολι¬ 
τικής και άλλες διατάξεις». 

8. Την ανάγκη στεγαστικής αποκατάστασης των Ελλή¬ 
νων Τσιγγάνων που διαβιούν σε καταυλισμούς. 

9. Τις διατάξεις του Π.Δ. 81/02 (ΦΕΚ 57/Α/02) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών» 

10. Την Κοινή Απόφαση 1100383/1330/Α0006/ 
31.10.2001 (ΦΕΚ 1485/Β/31.10.01) του Πρωθυπουργού 
και του Υπουργού Οικονομικών για το καθορισμό αρμο¬ 
διοτήτων των Υφυπουργών Οικονομικών Απόστολου Φω- 
τιάδη και Γεωργίου Φλωρίδη, αποφασίζουμε: 

Άρθρο 1 

Δικαιούχοι στεγαστικών δανείων 

1. Τη χορήγηση 4.500 δανείων και μέχρι ύψους 60.000 
Ευρώ το καθένα, σε Έλληνες Τσιγγάνους οι οποίοι διαβι¬ 
ούν σε καταυλισμούς της χώρας, μέσα σε σκηνές, παρά- 
γκες ή άλλες κατασκευές που δεν πληρούν τις ελάχιστες 
προϋποθέσεις μιας μόνιμης κατοικίας. 

2. Δικαιούχοι των ενισχύσεων των δανείων είναι οι Τσιγ¬ 
γάνοι οι οποίοι πληρούν τις παρακάτω προϋποθέσεις: 

α) Είναι Έλληνες πολίτες. 

β) Είναι εγγεγραμμένοι σε δημοτολόγιο της χώρας. 

γ) Δεν έχουν οι ίδιοι, ή ο/η σύζυγος, ή οποιαδήποτε από 

τα άγαμα τέκνα τους που δεν έχουν συμπληρώσει το 18ο 
έτος της ηλικίας τους, δικαίωμα πλήρους κυριότητας ή 
επικαρπίας ή οικήσεως ή νομής σε άλλο διαμέρισμα, οικία 
ή αστικό οικοδόμημα ή είναι ιδιοκτήτες κατοικιών που δεν 
πληρούν τις στεγαστικές τους ανάγκες, με βάση και τα 
κριτήρια του ΟΕΚ (Οργανισμός Εργατικής Κατοικίας). 

δ) Έχουν οικογενειακό εισόδημα από 2.350 Ευρώ έως 
12.000 Ευρώετησίως, συμπεριλαμβανομένου και κάθε εί¬ 
δους προνοιακού εισοδήματος. Τα καθοριζόμενα όρια ει¬ 
σοδήματος - ως προς το μέγιστο - προσαυξάνονται κατά 
1.600 Ευρώ για κάθε προστατευόμενο μέλος. 

3. Οι τσιγγάνοι δικαιούχοι ενίσχυσης στεγαστικών δα¬ 
νείων προτείνονται από Ειδική Εισηγητική Επιτροπή που 
θα συσταθεί για το σκοπό αυτό με κοινή απόφαση των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης. 

4. Οι δικαιούχοι ενίσχυσης στεγαστικών δανείων οφεί¬ 
λουν έως την30η Ιουνίου 2003, να υποβάλλουν σχετική αί¬ 
τηση ένταξης στο πρόγραμμα με τα απαιτούμενα δικαιο- 
λογητικά, όπως αυτά καθορίζονται κατωτέρω. Μετά την 
παρέλευση της προθεσμίας ουδεμία αίτηση γίνεται δε¬ 
κτή. Η Ειδική Εισηγητική Επιτροπή καλείται να αξιολογή¬ 
σει τους δικαιούχους που πληρούν τις προϋποθέσεις για 
στεγαστική συνδρομή. 

Άρθρο 2 

Απαιτούμενα δικαιολογητικά 

1. Η αίτηση για τη χορήγηση του δανείου υποβάλλεται 
στην αρμόδια υπηρεσία του Δήμου ή της Κοινότητας που 
είτε κατοικεί μόνιμα, είτε είναι δημότης ο δικαιούχος. Μα¬ 
ζί με την αίτηση αρχικά απαιτούνται τα εξής δικαιολογητι- 
κά: 

α) Πιστοποιητικό οικογενειακής κατάστασης των ενδια¬ 
φερομένων. 

β) Υπεύθυνη Δήλωση του Ν. 1599/86 ότι ο/η αιτών/αι- 
τούσα ή και ο/η σύζυγος, έστω και σε διάσταση ευρισκό- 
μενος/η, ή οποιαδήποτε από τα άγαμα τέκνα τους που δεν 
έχουν συμπληρώσει το 18ο έτος της ηλικίας τους δεν 
έχουν δικαίωμα πλήρους κυριότητας ή επικαρπίας ή οι¬ 
κήσεως ή νομής σε διαμέρισμα, οικία ή αστικό οικοδόμη¬ 
μα ή ότι είναι ιδιοκτήτες κατοικιών που δεν πληρούν τις 
στεγαστικές τους ανάγκες. 

γ) Αντίγραφα των εντύπων Ε1 και Ε9 της δήλωσης φό¬ 
ρου εισοδήματος, με την ένδειξη «ακριβές αντίγραφο» 
συνοδευόμενο από υπεύθυνη δήλωση του υποψήφιου δι¬ 
καιούχου, στην οποία θα βεβαιώνεται η ακρίβεια των στοι¬ 
χείων των παραπάνω αντιγράφων. 

δ) Επικυρωμένο αντίγραφο δελτίου αστυνομικής ταυ¬ 
τότητας. 

2. Ο Δήμος ή η Κοινότητα, μετά από σχετικό έλεγχο 
αποστέλλει στη Δ/νση Αναπτυξιακών Προγραμμάτων και 
Διεθνών Οργανισμών του ΥΠΕΣΔΔΑ τους φακέλους με 
όλα τα προβλεπόμενα δικαιολογητικά των Τσιγγάνων που 
υπέβαλαν αίτηση και πληρούν τις προϋποθέσεις. 

Οι αιτήσεις των Τσιγγάνων μαζί με τα δικαιολογητικά 
διαβιβάζονται στον Πρόεδρο της Ειδικής Εισηγητικής 
Επιτροπής για εξέταση και υποβολή σχετικής πρότασης 
αναγνώρισης των δικαιούχων. Η ειδική Επιτροπή, μετά 
την εξέταση των στοιχείων του φακέλου, εισηγείται στο 
Γενικό Γραμματέα του Υπουργείου Εσωτερικών Δημό¬ 
σιας Διοίκησης και Αποκέντρωσης την έκδοση σχετικής 
απόφασης με την οποία αναγνωρίζονται οι δικαιούχοι 
στεγαστικής συνδρομής. Η απόφαση του Γενικού Γραμ¬ 


ματέα, η οποία επέχει θέση βεβαίωσης δικαιούχου δανεί¬ 
ου, κοινοποιείται στους Δήμους ή Κοινότητες, στις χρη- 
ματοδότριες Τράπεζες και στις οικείες Περιφέρειες. Όλοι 
οι φάκελοι των αιτούντων δανειοδότηση επιστρέφονται 
στους Δήμους, οι οποίοι υποχρεούνται να ενημερώσουν 
τους αιτούντες και να τους παραδώσουν την εγκριτική 
Απόφαση του Γενικού Γραμματέα του ΥΠΕΣΔΔΑ. 

3. Ο δικαιούχος στεγαστικής συνδρομής, μετά την τελι¬ 
κή αναγνώρισή του σύμφωνα με τα ανωτέρω, θα προσκο¬ 
μίζει στο Δήμο για ολοκλήρωση του φακέλου: 

α) Τίτλο κυριότητας. Στην περίπτωση ανέγερσης σε πα- 
ραχωρούμενο από τους ΟΤΑ ή άλλους φορείς οικόπεδο, 
ως τίτλος κτήσης θα θεωρείται το Παραχωρητήριο του οι¬ 
κοπέδου είτε κατά κυριότητα, είτε κατά χρήση που θα 
αναφέρεται και θα προσδιορίζει την επιφάνεια και τα όρια 
του συγκεκριμένου οικοπέδου. Στην περίπτωση αγοράς 
κατοικίας θα προσκομίζεται το συμβόλαιο αγοράς, από 
το οποίο θα προκύπτει ως οφειλόμενο τίμημα ποσό του¬ 
λάχιστον ίσο με το ποσό του δανείου. Στην περίπτωση 
ανέγερσης οικίας σε οικόπεδο ιδιοκτησίας του αιτούντος 
θα προσκομίζονται οι τίτλοι κυριότητας του οικοπέδου. 

β) Πιστοποιητικό μεταγραφής ακινήτου. 

γ) Πιστοποιητικό ιδιοκτησίας από τη μερίδα του προκα- 
τόχου του ακινήτου. 

δ) Τυχόν αναφερόμενα στους τίτλους ιδιοκτησίας πλη¬ 
ρεξούσια. 

ε) Τοπογραφικό διάγραμμα του οικοπέδου. 

στ) Κάτοψη του ακινήτου. 

ζ) Φωτοαντίγραφο της άδειας οικοδομής του ακινήτου. 

η) Προϋπολογισμό έργων, αν πρόκειται για ανέγερση ή 
αποπεράτωση κατοικίας, θεωρημένο από μηχανικό του 
δανειολήπτη. 

θ) Αποδεικτικό φορολογικής ενημερότητας. 

4. Ο σχετικός φάκελος ολοκληρωμένος κατά τα ανωτέ¬ 
ρω διαβιβάζεται από το δήμο ή την κοινότητα στη χρημα- 
τοδότρια τράπεζα. 

Άρθρο 3 

Φορείς, Διάρκεια, Τρόπος χορήγησης δανείων 

1. Αρμόδιοι πιστωτικοί φορείς για τη χορήγηση των δα¬ 
νείων είναι Τράπεζες της Ευρωπαϊκής Ένωσης. 

2. Η συνολική διάρκεια των δανείων ορίζεται σε είκοσι 
δύο (22) χρόνια, η δε εξόφλησή τους θα πραγματοποιη¬ 
θεί με τη μέθοδο των τοκοχρεωλυτικών δόσεων σε εξα¬ 
μηνιαίες δόσεις, η πρώτη από τις οποίες θα καταβληθεί 24 
μήνες μετά την υπογραφή της δανειστικής σύμβασης και 
πάντως πριν τη συμπλήρωση ενός επιπλέον εξαμήνου. 

3. Στην περίπτωση που το οικόπεδο ανήκει μόνο στον 
ένα σύζυγο, ο άλλος θα υπογράφει τη σύμβαση ως εγ¬ 
γυητής. Σε περίπτωση μονογονεϊκής οικογένειας, διαζυ¬ 
γίου ή διάστασης, θα χορηγείται στον έχοντα την επιμέ¬ 
λεια των παιδιών, σύμφωνα με δικαστική απόφαση. 

4. Τα δάνεια θα χορηγούνται ανεξαρτήτως ύψους αντι¬ 
κειμενικής ή εμπορικής αξίας του ενυπόθηκου ακινήτου. 
Το ποσό των δανείων θα χορηγείται ολόκληρο για την 
αγορά έτοιμης κατοικίας ακόμα και όταν το οφειλόμενο 
τίμημα, όπως προκύπτει από το συμβόλαιο αγοράς, υπο¬ 
λείπεται του ποσού αυτού, αρκεί το υπερβάλλον ποσό να 
προορίζεται για κάλυψη δαπανών βελτίωσης του ακινή¬ 
του. Το υπερβάλλον ποσό του δανείου καταβάλλεται 
ύστερα από αυτοψία, εκτίμηση, πιστοποίηση και έκθεση 
από το μηχανικό που εξέδωσε την άδεια ή από άλλο μη¬ 
χανικό. Για την κατασκευή ή αποπεράτωση ή αγορά ημι- 

τελούς κατοικίας το ποσό του δανείου θα χορηγείται σε 
δύο δόσεις. Η πρώτη δόση, σε ποσοστό 60%, θα κατα¬ 
βάλλεται με την υπογραφή της δανειακής σύμβασης και 
η δεύτερη, σε ποσοστό 40%, μετά από έγγραφη πιστο¬ 
ποίηση, από το μηχανικό που εξέδωσε την άδεια ή από άλ¬ 
λο μηχανικό, ότι πρόκειται για την τελική φάση κατασκευ¬ 
ής της κατοικίας, που η ολοκλήρωσή της εξασφαλίζει 
όλες τις προϋποθέσεις για την άμεση χρήση της από το 
δανειολήπτη. Στην περίπτωση κατασκευής κατοικίας πο¬ 
σοστό έως 50% του δανείου μπορεί να διατεθεί για την 
αγορά οικοπέδου. Στις περιπτώσεις αυτές το υπόλοιπο 
ποσό του δανείου καταβάλλεται σε δύο ισόποσες δόσεις 
έκτων οποίων η πρώτη καταβάλλεται ταυτόχρονα με την 
καταβολή του ποσού για την αγορά του οικοπέδου, μετά 
την ολοκλήρωση δηλαδή της διαδικασίας συνομολόγη- 
σης του δανείου. Για τη καταβολή της δεύτερης δόσης 
ακολουθείται η διαδικασία που περιγράφεται ανωτέρω 
στην ίδια παράγραφο. Στις περιπτώσεις αυτές η δανειακή 
σύμβαση αφορά αγορά οικοπέδου και ανέγερση σε αυτό 
κατοικίας. 

5. Η εφάπαξ ανάληψη του δανείου πρέπει να ολοκλη¬ 
ρωθεί εντός οκτώ (8) μηνών από την υπογραφή της δα¬ 
νειστικής σύμβασης. Σε περίπτωση καταβολής του σε δό¬ 
σεις, η ανάληψη πρέπει να ολοκληρωθεί μέσα σε ενάμιση 
χρόνο (18 μήνες) από τη λήψη της πρώτης δόσης και πά¬ 
ντως πριντην πληρωμή της πρώτης δόσης εξόφλησης. Οι 
χρεωστικοί τόκοι θα υπολογίζονται επί του εκάστοτε 
εκταμιευόμενου μέρους του δανείου. 

6. Για το διάστημα μέχρι την καταβολή της πρώτης το¬ 
κοχρεωλυτικής δόσης θα καταβάλλονται κάθε εξάμηνο οι 
αντιστοιχούντες τόκοι, σε ποσοστό 20% από τους δανει¬ 
ολήπτες και 80% από το Ελληνικό Δημόσιο. 

7. Τα δάνεια βαρύνονται με επιτόκιο ίσο προς αυτό των 
Εντόκων γραμματίων Ελληνικού Δημοσίου, δωδεκάμη¬ 
νης διάρκειας, της εκάστοτε τελευταίας εκδόσεως που 
χρονικά προηγείται της έναρξης κάθε περιόδου εκτοκι- 
σμού των δανείων, προσαυξημένο κατά 2,2 εκατοστιαίες 
μονάδες χωρίς άλλη αύξηση για προμήθεια, επιδοτούμε¬ 
νο κατά 80% από το λογαριασμό του Ν. 128/75. Η επιδό¬ 
τηση του επιτοκίου στρογγυλοποιείται στο πλησιέστερο 
τέταρτο της μονάδας. 

8. Η χρηματοδότρια Τράπεζα θα αναλάβει το Νομικό 
έλεγχο των δανείων αυτών. Το κόστος για το νομικό έλεγ¬ 
χο όπως επίσης και τα λοιπά έξοδα εγγραφής πρώτης 
υποθήκης θα βαρύνουν τους δανειοδοτούμενους. Τα 
έξοδα διαχείρισης κάθε φακέλου δανειολήπτου ανέρχο¬ 
νται στο ποσό των 500 Ευρώ. 

9. Δεν απαιτείται η ασφάλιση του ενυπόθηκου ακινήτου 
έναντι κινδύνου πυρός και σεισμού. 

10. Για τα δάνεια που θα χορηγηθούν βάσει της παρού¬ 
σας απόφασης θα παρασχεθεί, η ανεπιφύλακτη εγγύηση 
του Ελληνικού Δημοσίου για το 100% του ποσού του δα¬ 
νείου και των τόκων αυτού σύμφωνα με τις διατάξεις του 
Ν.2322/95. 

Άρθρο 4 

Ληξιπρόθεσμες οφειλές - Εμπράγματος 
ασφάλεια δανείστριας Τράπεζας 

1. Η βεβαίωση των ληξιπρόθεσμων οφειλών (Κεφαλαί¬ 
ου και τόκων), στην περίπτωση που το δάνειο καταστεί 
ληξιπρόθεσμο και απαιτητό, θα γίνεται στη Δ.Ο.Υ. στην 
οποία υπάγεται η χρηματοδοτούμενη κατοικία. Η διακοπή 
της επιδότησης, εφόσον έχουν βεβαιωθεί στην αρμόδια 


Δ.Ο.Υ. πάνω από πέντε (5) ληξιπρόθεσμες εξαμηνιαίες 
δόσεις ή μέρος αυτών και ανεξάρτητα από τυχόν καταβο¬ 
λή στη Δ.Ο.Υ., ορισμένων δόσεων, θα γίνεται από την Τρά¬ 
πεζα. 

2. Για την εξασφάλιση κάθε δανείου, θα αναγράφεται 
υπέρ της δανείστριας Τράπεζας α' υποθήκη επί του ακι¬ 
νήτου, προσαυξημένη κατά 10% από το ποσό του δανεί¬ 
ου. Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας, που να κα¬ 
λύπτει κατά 110% το ασφαλιζόμενο δάνειο. 

Σε περίπτωση που ο δανειολήπτης ανεγείρει κατοικία 
σε οικόπεδο που του έχει παραχωρηθεί μόνο κατά χρήση 
από το Ελληνικό Δημόσιο, ΟΤΑ ή άλλο φορέα του ευρύ¬ 
τερου Δημόσιου Τομέα, η υποθήκη παραχωρείται από τον 
κύριο του οικοπέδου (Δημόσιο, ΟΤΑκλπ) υπέρ της δανεί- 
στριας Τράπεζας. 

3. Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους 
δικαιούχους δανείων ανακριβών δηλώσεων ή σε περί¬ 
πτωση μη εκπλήρωσης των υποχρεώσεων που θα αναλά¬ 
βουν με όσα προβλέπονται στις ισχύουσες αποφάσεις, θα 
υπόκεινται, πέραν από τις νόμιμες κυρώσεις και στις ακό¬ 
λουθες: 

α) Κήρυξη του ανεξόφλητου ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,2 εκατοστιαίες μονάδες από το 
επιτόκιο που καθορίστηκε με τη δανειστική σύμβαση. 

Άρθρο 5 

Λοιπές Διατάξεις 

1. Επιτρέπεται η λήψη συμπληρωματικών δανείων, χω¬ 
ρίς την έγκριση των αρμοδίων κρατικών φορέων, σύμφω¬ 
να με τους όρους χρηματοδότησης των Τραπεζών. 

2. Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

3. Επιτρέπεται η εκχώρηση του εγκεκριμένου δανείου 
από το δανειολήπτη σε φορέα που προβαίνει στην οργα¬ 
νωμένη ανέγερση των κτισμάτων, χωρίς τη συναίνεση της 
δανειοδότριας Τράπεζας. 

4. Η Ειδική Εισηγητική Επιτροπή αποτελείται από δύο εκ¬ 
προσώπους του Υπουργείου Εσωτερικών Δημόσιας Διοί¬ 
κησης και Αποκέντρωσης (ένα στέλεχος καιτο νομικό σύμ¬ 
βουλο του Υπουργείου), έναν εκπρόσωπο του Υπουργείου 
Οικονομίας και Οικονομικών, έναν εκπρόσωπο του διαδη¬ 
μοτικού δικτύου ΡΟΜ και έναν εκπρόσωπο της ΚΕΔΚΕ. 
Πρόεδρος της Επιτροπής ορίζεται ο νομικός σύμβουλος 
του Υπουργείου Εσωτερικών Δημόσιας Διοίκησης και 
Αποκέντρωσης. Γ ια κάθε εκπρόσωπο ορίζεται και ο ανα¬ 
πληρωτής του. Η Ειδική Εισηγητική Επιτροπή εισηγείται 
τους δικαιούχους για δανειοδότηση στο Γ ενικό Γ ραμμα- 
τέα του Υπουργείου Εσωτερικών Δημόσιας Διοίκησης και 
Αποκέντρωσης. Στην εισήγηση αναφέρονται οι δικαιού¬ 
χοι, το ποσό του δανείου και ο σκοπός της χρηματοδότη¬ 
σης (κατασκευή, αποπεράτωση ή αγορά κατοικίας). 

5. Η προκαλούμενη δαπάνη θα βαρύνει το λογαριασμό 
του Ν. 128/75, ο οποίος δημιουργείται από παρακράτηση 




5512 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


επί των χορηγήσεων των Πιστωτικών Ιδρυμάτων με σκο¬ 
πό την επιδότηση επιτοκίου χορηγήσεων δανείων. Ο λο¬ 
γαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του και 
για το λόγο αυτό τυχόν επιβάρυνση του Κρατικού Προϋ¬ 
πολογισμού δεν μπορεί να εκτιμηθεί. 

6. Η αριθμ. 18830/2.5.2002 Κοινή Υπουργική απόφαση 
των Υπουργών Οικονομίας και Οικονομικών - Εσωτερικών 
Δημόσιας Διοίκησης και Αποκέντρωσης περί «καθορι¬ 
σμού όρων ενίσχυσης 3500 στεγαστικών δανείων σε Έλ¬ 
ληνες Τσιγγάνους» (ΦΕΚ609 Β', 17.5.2002), καταργείται. 

Άρθρο 6 

Αναδρομική ισχύς 

1. Οι ρυθμίσεις της παρούσας απόφασης ισχύουν και 
για τις αιτήσεις που έχουν υποβληθεί υπό τους όρους της 
υπ. αριθμ. 18830/2.5.2002 Κοινής Υπουργικής Απόφασης 
των Υπουργών Οικονομίας και Οικονομικών - Εσωτερικών 
Δημόσιας Διοίκησης και Αποκέντρωσης περί «καθορι¬ 
σμού όρων ενίσχυσης 3.500 στεγαστικών δανείων σε Έλ¬ 
ληνες Τσιγγάνους» (ΦΕΚ609 Β', 17.5.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 
-♦- 

Αριθ. 1213 (2) 

Σύσταση στη Γενική Γραμματεία Πολιτικής Προστασίας 
του Υπουργείου Εσωτερικών, Δημόσιας Διοίκησης και 
Αποκέντωσης πενταμελούς ομάδας εργασίας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις 

α. Του άρθρου 18παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107 τ. Α'). 

β. Του άρθρου Ιθτου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137τ. Α'). 

γ. Του άρθρου 27του Ν. 2081/1992 (ΦΕΚ 152τ. Α') με το 
οποίο προστέθηκε άρθρο 29α στο Ν. 1558/1985, όπως τε¬ 
λικά αντικαταστάθηκε με το άρθρο 1 του Ν. 2469/1997 
(ΦΕΚ38τ. Α'). 

δ. Των άρθρων 3, 6, 7, 14 και 15 του Ν. 3013/2002 
(ΦΕΚ 102τ. Α') «Αναβάθμιση Πολιτικής Προστασίας και 
άλλες διατάξεις», σύμφωνα με τις οποίες προβλέπεται 
η έκδοση Υπουργικών Αποφάσεων με τις οποίες θα κα- 
θορισθούν διαδικασίες και προϋποθέσεις πλήρους 
εφαρμογής του Ν. 3013/02 σε θέματα αποζημιώσεων, 
στελέχωσης του ΚΕΠΠ και εθελοντισμού, η σύνταξη 
κανονισμών για την πρόληψη και αντιμετώπιση των φυ¬ 
σικών, τεχνολογικών και λοιπών καταστροφών καθώς 
και η επεξεργασία των επιμέρους στοιχείων και προτά¬ 


σεων για την κατάρτιση της εισήγησης του εθνικού 
σχεδιασμού. 

2. Το γεγονός ότι από τις διατάξεις της Παρούσας προ- 
καλείται δαπάνη σε βάρος των εγγεγραμμένων πιστώσε¬ 
ων του προϋπολογισμού εξόδων της Γ ενικής Γ ραμματεί- 
ας Πολιτικής Προστασίας οικονομικού έτους 2003, απο¬ 
φασίζουμε: 

Συνιστούμε στη Γενική Γραμματεία Πολιτικής Προστα¬ 
σίας του Υπουργείου Εσωτερικών Δημόσιας Διοίκησης 
και Αποκέντρωσης πενταμελή Ομάδα Εργασίας διάρκει¬ 
ας έξι (6) μηνών, συγκροτούμενη από λειτουργούς, υπαλ¬ 
λήλους δημοσίων υπηρεσιών και φορέων του ευρύτερου 
δημόσιου τομέα, καθώς και ιδιώτες με ειδικές γνώσεις, 
επιστημονική κατάρτιση και πείρα σε θέματα σχετικά με 
το έργο της Ομάδας. 

Έργο της Ομάδας θα είναι η έκδοση Υπουργικών Απο¬ 
φάσεων με τις οποίες θα καθορισθούν διαδικασίες και 
προϋποθέσεις πλήρους εφαρμογήςτου Ν. 3013/02 σε θέ¬ 
ματα αποζημιώσεων, στελέχωσης του ΚΕΠΠ και εθελο¬ 
ντισμού, η σύνταξη κανονισμών για την πρόληψη και αντι¬ 
μετώπιση των φυσικών, τεχνολογικών και λοιπών κατα¬ 
στροφών καθώς και η επεξεργασία των επιμέρους 
στοιχείων και προτάσεων για την κατάρτιση της εισήγη¬ 
σης του εθνικού σχεδιασμού. 

Ο ορισμός του Συντονιστή και των μελών της Ομάδας 
θα γίνει με νεώτερη απόφαση του Υπουργού Εσωτερικών 
Δημόσιας Διοίκησης & Αποκέντρωσης. 

Για την καλύτερη διεκπεραίωση της αποστολής της η 
Ομάδα Εργασίας μπορεί να λειτουργεί και σε υποομάδες, 
αποτελούμενες από τα μέλη της που συγκροτούνται με 
μέριμνα του Συντονιστή. 

Ο Συντονιστής της Ομάδας υποχρεούται σε τακτικά 
χρονικά διαστήματα να ενημερώνει γιατηνπορείατωνερ- 
γασιών της, την πολιτική ηγεσία του Υπουργείου Εσωτε¬ 
ρικών Δημόσιας Διοίκησης & Αποκέντρωσης. 

Στα Μέλη θα καταβληθεί αποζημίωση, το ύψος της 
οποίας θα καθορισθεί με κοινή υπουργική απόφαση των 
Υπουργών Οικονομίας και Οικονομικών και Εσωτερικών 
Δημόσιας Διοίκησης & Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. 40049 (3) 

Επιδότηση μαθητών των ΤΕΕ Μαθητείας Α' κύκλου του 
ΟΑΕΔτου Ν. 2640/98 που θα απασχοληθούν για πρα¬ 
κτική άσκηση στο Δημόσιο, σε φορείς του Δημοσίου 
Τομέα, σε επιχειρήσεις Οργανισμών Τοπικής Αυτοδι¬ 
οίκησης (Ο.Τ.Α), σε ιδιωτικές επιχειρήσεις ή εκμεταλ¬ 
λεύσεις, σε συνεταιρισμούς και σε σωματεία για το 
έτος 2003 (από 1.1.2003- 31.12.2003). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α) Τις διατάξεις του άρθρου 11 του Ν.Δ. 212/69 «Περίορ- 
γανώσεως και διοικήσεως του Οργανισμού Απασχολήσε- 
ως Εργατικού Δυναμικού», (Φ.Ε.Κ. 112/Α/14.6.69), σε συν- 

δυασμόμετιςδιατάξειςτου ΒΔ 405/71 «Περίοργανώσεως, 
συγκροτήσεως και λειτουργίας των υπηρεσιών του ΟΑ- 
ΕΔ»,(Φ.Ε.Κ. 123/Α/21.6.71) και του Ν. 2956/01 «Αναδιάρ¬ 
θρωση ΟΑΕΔ & άλλες διατάξεις» (ΦΕΚ 258/Α/6.11.01). 

Β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», (Φ.Ε.Κ.163/Α/16.6.89) και του Ν.Δ. 
372/95 «Μεταφορά της Γ ενικής Γ ραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας», (Φ.Ε.Κ. 
201/Α/14.9.95). 

Γ) Τις διατάξεις του Β.Δ. 3/6.6.52, «Περί εκπαιδεύσεως 
μαθητών-τεχνιτών», (Φ.Ε.Κ. 157/Α/6.6.52). 

Δ) Τις διατάξεις της παραγρ. 2 του άρθρου 10 του Ν. 
1346/83 «Τροποποίηση και συμπλήρωση διατάξεων της 
εργατικής νομοθεσίας και ρύθμιση διαφόρων θεμάτων», 
(Φ.Ε.Κ. 46/Α/14.4.83). 

Ε) Τις διατάξεις των παρ. 1, 2 του άρθρου 10 του Ν. 
1545/1985 (ΦΕΚ91/Α/26.5.1985). 

ΣΤ) Τις διατάξεις του άρθρου 29 της 40049/2000 Κοινής 
Υπουργικής Απόφασης «Κανονισμός λειτουργίας ΤΕΕ 
Μαθητείας Α’ κύκλου του ΟΑΕΔ» (ΦΕΚ 391/Β/24.3.2000). 

Ζ) Τ ις διατάξεις των άρθρων 2 & 6 του Ν. 2640/98, «Δευ¬ 
τεροβάθμια τεχνική-επαγγελματική εκπαίδευση και άλ¬ 
λες διατάξεις», (Φ.Ε.Κ. 206/Α/3.9.98), όπωςτροποποιήθη- 
κε από τις διατάξεις του άρθρου 17 του Ν. 2874/2000, 
«Προώθηση της απασχόλησης και άλλες διατάξεις», 
(Φ.Ε.Κ. 286/Α/29.12.2000). 

Η) Την 40026/17.2.99 Κοινή Υπουργική Απόφαση των 
Υπουργών Παιδείας και Εργασίας «Μετατροπή των Σχο¬ 
λών Μαθητείας του ΟΑΕΔ σε ΤΕΕ Μαθητείας Α' Κύκλου 
ΟΑΕΔ», (Φ.Ε.Κ. 171/Β/99) και 40025/22.6.99 «Ίδρυση Τε¬ 
χνικών Επαγγελματικών Εκπαιδευτηρίων (ΤΕΕ) Μαθητεί¬ 
ας Α' Κύκλου ΟΑΕΔ», (ΦΕΚ 1398/Β/7.7.99). 

Θ) Τις διατάξεις του Ν. 1256/82, (Φ.Ε.Κ. 65/Α/31.5.82) 
και του άρθρου 51 του Ν. 1892/90, (Φ.Ε.Κ. 101/Α/31.7.90). 

I) Τις διατάξεις της παραγρ. 3 του άρθρου 22 του Ν. 
2362/95, «Περί Δημοσίου Λογιστικού Ελέγχου των δαπα- 
νώντου Κράτους και άλλες διατάξεις», (Φ.Ε.Κ. 247/Α/95). 

ΙΑ) Την 1100383/1330/Α0006/31.10.2001 κοινή απόφα¬ 
ση Πρωθυπουργού & Υπουργού Οικονομίας και Οικονο¬ 
μικών, «Περί καθορισμού αρμοδιοτήτων των Υφυπουρ¬ 
γών Οικονομικών» (Φ.Ε.Κ 1485/Β/31.10.2001). 

ΙΒ) Τη σχετική πρόταση του Δ.Σ. του ΟΑΕΔ (απόφαση 
3709/53/11.12.2002) και τα αριθμ. Β128459/19.12.2002 & 
Β104027/6.2.03 έγγραφα του ΟΑΕΔ. 

ΙΓ) Ότι από τις διατάξεις της απόφασης αυτής, προκα- 
λείται δαπάνη ύψους 14.000.000 Ευρώ περίπου για το οι¬ 
κονομικό έτος 1.1.2003 έως 31.12.2003 που απαιτείται για 
την επιδότηση 12.000 μαθητών και έχει προβλεφθεί στον 
προϋπολογισμό του ΟΑΕΔ έτους 2003, στον Κ.Α. 535δ. Τ ο 
75% του παραπάνω ποσού χρηματοδοτείται από την Ευ¬ 
ρωπαϊκή Ένωση στα πλαίσια του ΕΠΕΑΕΚ II και το 25% 
χρηματοδοτείται από το Πρόγραμμα Δημοσίων Επενδύ¬ 
σεων (Π.Δ.Ε), αποφασίζουμε: 

1-ΕΠΙΔΟΤΗΣΗ ΠΡΑΚΤΙΚΗΣ ΑΣΚΗΣΗΣ 

Εγκρίνουμε την επιδότηση της πρακτικής άσκησης των 
μαθητώνπου θα απασχοληθούνγιαπρακτική άσκηση στο 
Δημόσιο, σε φορείςτου Δημοσίου Τομέα, σε επιχειρήσεις 
Οργανισμών Τοπικής Αυτοδιοίκησης (Ο.Τ.Α), σε ιδιωτικές 
επιχειρήσεις ή εκμεταλλεύσεις, σε συνεταιρισμούς και σε 
σωματεία για το χρονικό διάστημα από 1.1.2003 έως 
31.12.2003, με το ποσό των 6 Ευρώ ανά ημέρα. 


Το ποσό της επιδότησης των 6 Ευρώ θα καταβάλεται 
στους εργοδότες, που απασχολούν μαθητές ή στους μα¬ 
θητές, για κάθε ημέρα πρακτικής άσκησης τετραήμερης, 
πενθήμερης ή εξαήμερης απασχόλησης, ανεξάρτητα 
από το εξάμηνο πρακτικής άσκησης στο οποίο βρίσκο¬ 
νται. 

Η επιδότηση δεν θα καταβάλεται για τις ημέρες της 
σπουδαστικής άδειας, κανονικής άδειας και ασθένει¬ 
ας. Επίσης δεν καταβάλεται για δώρα και λοιπά επιδό¬ 
ματα. 

Το ποσό των 6 Ευρώ θα καταβάλεται στους μαθητές, 
για κάθε ημέρα πρακτικής άσκησης στη Σχολή, (εφόσον 
υπάρχουν οργανωμένα εργαστήρια) μόνο στις περιπτώ¬ 
σεις κατά τις οποίες υπάρχει μεγάλος αριθμός μαθητών 
που πρέπει να απασχοληθούν για την πρακτική τους 
άσκηση και δεν εξευρίσκονται εργοδότες ή δεν έχουν την 
κατάλληλη υποδομή. 

2.-ΔΙΑΔΙΚΑΣΙΑ ΕΥΡΕΣΗΣ ΘΕΣΕΩΝ 
ΠΡΑΚΤΙΚΗΣ ΑΣΚΗΣΗΣ 

α) Σε κάθε ΤΕΕ τηρείται Μητρώο εργοδοτών Ιδιωτικού 
Τομέα, το οποίο εμπλουτίζεται σε συνεχή βάση, με ευθύ¬ 
νη των υπευθύνων εκπαιδευτικών, για πρακτική άσκηση. 

Ο Διευθυντής του ΤΕΕ κάθε Απρίλιο αναφέρει στη Διοί¬ 
κηση τις θέσεις πρακτικής άσκησης. 

β) Η Δ/νση Εκπ/σης του ΟΑΕΔ τηρεί Μητρώο εργοδο¬ 
τών Δημοσίου Τομέα, το οποίο εμπλουτίζεται σε συνεχή 
βάση. 

γ) Ειδικά για το Ν. Αττικής και Θεσσαλονίκης η αρμοδία 
Διεύθυνση του ΟΑΕΔ δημοσιοποιεί τις προσφερόμενες 
θέσεις πρακτικής άσκησης, προκειμένου να εξευρεθούν 
και νέες θέσεις του Ιδιωτικού Τομέα. 

3.-ΕΛΕΓΧΟΣ 

Ο έλεγχος του προγράμματος για την πρακτική άσκηση 
των μαθητών ασκείται από τους εκπαιδευτικούς των ΤΕΕ 
Μαθητείας του ΟΑΕΔ, σύμφωνα με το άρθρο 29 της υπ’ 
αριθμ. 40049/15.3.2000 Υπουργών Εθνικής Παιδείας και 
θρησκευμάτων και Εργασίας και Κοιν. Ασφαλίσεων «Κα¬ 
νονισμός Λειτουργίας ΤΕΕ Μαθητείας Α' κύκλου του ΟΑ¬ 
ΕΔ» (ΦΕΚ 391/Β/24.3.2000). 

4.-ΔΙΑΔΙΚΑΣΙΑ ΧΟΡΗΓΗΣΗΣ 

Καθορίζουμε τη διαδικασία χορήγησης του παραπάνω 
επιδόματος ως έχει: 

Α) Όταν η επιδότηση καταβάλεται στους εργοδότες 

Οι εργοδότες που δικαιούνται επιδότηση αποστέλλουν 
στα αντίστοιχα ΤΕΕ Α' Κύκλου (όπου φοιτούν οι μαθητές) 
σχετικό έγγραφο με αναλυτικό μηνιαίο δελτίο παρουσίας, 
που θα περιλαμβάνει το ονοματεπώνυμο των απασχο¬ 
λούμενων μαθητών, την ειδικότητά τους, τις ημέρες απα¬ 
σχόλησής τους, το ποσό που αντιστοιχεί για την επιδότη¬ 
ση από τον ΟΑΕΔ και τη στήλη υπεύθυνης δήλωσης, όπου 
θα υπογράφουν οι μαθητές. Η κατάσταση αυτή θα θεω¬ 
ρείται από το Διευθυντή του ΤΕΕ Μαθητείας. Η καταβολή 
της επιδότησης στους εργοδότες θα γίνεται από το ΤΕΕ 
Μαθητείας, ο Διευθυντής του οποίου θα είναι υπεύθυνος 
του έργου και ως εκ τούτου θα είναι υπεύθυνος καταβο¬ 
λής της επιδότησης, σύμφωνα με τους κανόνες του ΕΠΕ¬ 
ΑΕΚ και του Γ ΚΠΣ. 

Η επιδότηση θα καταβάλεται στους εργοδότες σε δύο 
δόσεις ανά τρίμηνο δεδουλευμένο. Σε περίπτωση που ο 
εργοδότης δεν τηρεί μία από τις υποχρεώσεις, υποχρε- 

ούται να επιστρέφει την επιδότηση που πήρε μέχρι την 
ημέρα της εξακρίβωσης της μη τήρησης αυτής. 

Β) Όταν η επιδότηση καταβάλεται στον μαθητή. 

Οι φορείς, που θα απασχολούν για την πρακτική τους 
άσκηση μαθητές, δικαιούμενους επιδότησης, θα απο¬ 
στέλλουν στα αντίστοιχα ΤΕΕ, όπου φοιτούν οι μαθητές, 
επικυρωμένο μηνιαίο δελτίο παρουσίας και πλήρους απα¬ 
σχόλησης των μαθητών στην επιχείρηση, που θα τους 
προσκομίζουν οι μαθητές, φύλλα εντύπου και θα αποτε¬ 
λεί το ατομικό βιβλίο παρουσίας των μαθητών, καθ’ όλη 
την διάρκεια του έτους. 

Στη συνέχεια τα ΤΕΕ, με βάση τα δελτία παρουσίας- 
απασχόλησης που θα λαμβάνουν από τους φορείς, θα συ¬ 
ντάσσουν μηνιαίες καταστάσεις ημερών εργασίας των 
πρακτικά ασκουμένων μαθητών με το ποσό της επιδότη¬ 
σης που δικαιούνται. 

Τα σχετικά δικαιολογητικά και οι πρωτότυπες καταστά¬ 
σεις με το ποσόν και τις υπογραφές των δικαιούχων και 
στις δύο περιπτώσεις καταβολής της επιδότησης (είτε 
στον εργοδότη είτε στον μαθητή) θα υποβάλονται στην 
οικεία Περ/κή Δ/νση με διαβιβαστικό έγγραφο, στο οποίο 
θα υπάρχει η υπογραφή του Διευθυντή του ΤΕΕ και η 
σφραγίδα του Σχολείου, προκειμένου να γίνει ο έλεγχος 
και να δοθεί η τελική έγκριση. 

Στη συνέχεια η επιδότηση θα καταβάλεται από το Διευ¬ 
θυντή του ΤΕΕ Μαθητείας, ο οποίος είναι υπεύθυνος του 
έργου, σύμφωνα με τους κανόνες του ΕΠΕΑΕΚκαιτου Γ 
Κ.Π.Σ. 

Ο Διευθυντής του ΤΕΕ Μαθητείας, προκειμένου να κα¬ 
ταβάλει την επιδότηση, θα πρέπει να ελέγχει δειγματολη¬ 
πτικά τις «περιοδικές δηλώσεις» των επιχειρήσεων, που 
έχουν υποβληθεί στο ΙΚΑ. 

Και στις δύο ως άνω περιπτώσεις, όταν ο εργοδότης εί¬ 
ναι Δημόσιος φορέας και απασχολεί πάνω από 30 μαθητές, 
προκειμένου να τύχει επιδότησης, θα υποβάλει κάθε μήνα 
μία συγκεντρωτική κατάσταση με το ονοματεπώνυμο των 
μαθητών, την ειδικότητα, τις ημέρες εργασίας του μήνα, το 
ημερήσιο επίδομα, το συνολικό ποσό της επιδότησης και 
στήλη υπεύθυνης δήλωσης- υπογραφή του μαθητή. 

Όταν την επιδότηση λαμβάνει ο εργοδότης και είναι Δη¬ 
μόσιος Φορέας ή ευρύτερος Δημόσιος Τομέας που δεν 
υποχρεούται να προσκομίζει παραστατικό ( απόδειξη εί¬ 
σπραξης ή τιμολόγιο κλπ) για την είσπραξη της επιδότη¬ 
σης η έκδοση, η θεώρηση από τον επίτροπο του Ελεγκτι¬ 
κού Συνεδρίου και η πληρωμή του ΧΕΠ γίνεται με συνημ¬ 
μένα δικαιολογητικά τα παρουσιολόγια (καταστάσεις) 
μαθητών, την απόφαση του Δ.Σ. του ΟΑΕΔ και την πα¬ 
ρούσα απόφαση. 

Επισημαίνουμε ότι, όταν γίνει η κατάθεση των χρημά¬ 
των στην Τράπεζα επ’ ονόματιτων δικαιούχων φορέων, το 
Γραμμάτιο Είσπραξης, που θα εκδώσει η Τράπεζα, πρέπει 
να αποσταλεί στην Περιφερειακή Διεύθυνση σαν εξοφλη- 
τικός τίτλος, ώστε να επισυναφθούν στο ένταλμα μαζί με 
την απόδειξη του φορέα. 

Σε εξαιρετικές περιπτώσεις που ο εργοδότης δεν έχει 
λογαριασμό στην Εθνική Τράπεζα, η πληρωμή του γίνεται 
με εντολή ανάληψης. 

Με εντολή ανάληψης θα πληρωθούν και οι επιδοτούμε¬ 
νοι μαθητές που τελείωσαν τις σπουδές τους, αλλά τους 
οφείλεται ακόμη επιδότηση και δεν έχουν λογαριασμό σε 
Τράπεζα. 

Στην ανωτέρω περίπτωση συμπεριλαμβάνονται και οι 
στρατευμένοι. 


Ως προθεσμία καταβολής της επιδότησης και στις ως 
άνω δύο περιπτώσεις ορίζονται οι δώδεκα (12) μήνες από 
το τέλος του κάθε μήνα πρακτικής άσκησης. 

5.- ΤΟ ΚΟΣΤΟΣ ΤΗΣ ΕΝΕΡΓΕΙΑΣ 

Η δαπάνη που θα προκληθεί για την ανωτέρω ενέργεια 
θα ανέρχεται περίπου σε 14.000.000 Ευρώ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Απριλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΔΗΜΗΤΡΙΟΣ ΡΕΠΠΑΣ 

-Φ- 

Αριθ. Υ4α/26854/03 (4) 

Μετεγκατάσταση - εγκατάσταση Πανεπιστημιακών κλινι¬ 
κών, του τμήματος Ιατρικής του Αριστοτελείου Πανε¬ 
πιστημίου Θεσσαλονίκης σε Νοσοκομεία του Νομού 
Θεσσαλονίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

-Τις διατάξεις της παρ. 1 του άρθρου 13τουΝ. 1397/83 
(ΦΕΚ143Α). 

-Τις διατάξεις του εδαφ. β),τηςπαρ. 14,του άρθρου 13 
Ν. 2889/01 (ΦΕΚ37Α). 

- Τις διατάξεις των παρακάτω Προεδρικών Διαταγμά¬ 
των ίδρυσης κλινικών, εργαστηρίων και ειδικών μονάδων, 
του τμήματος Ιατρικήςτου Αριστοτελείου Πανεπιστημίου 
Θεσσαλονίκης: 

• Π.Δ. 21/81 (ΦΕΚ14/Α) 

• Π.Δ. 13/90 (ΦΕΚ5/Α) 

• Π.Δ. 108/02 (ΦΕΚ92/Α) και 

• Τις διατάξεις του άρθρου 61 του Ν. 1759ΦΕΚ50Α 

-Την Αποφ. 2της 180ης Ολομέλειαςτου Κεντρικού Συμ¬ 
βουλίου Υγείας/27.3.2003. 

- Τις διατάξεις του άρθρου 2, παρ. 1 του Ν. 2469/97 
(ΦΕΚ38/Α/97) και το γεγονός ότι δενπροκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

- Το 25171/Β1/13.3.2003 έγγραφο από το Υπουργείο 
Εθνικής Παιδείας και Θρησκευμάτων, με τη συνημμένη σε 
αυτό πρόταση (συνεδρίαση 21Α/28.2.2003) του τμήματος 
Ιατρικής του Αριστοτελείου Πανεπιστημίου Θεσσαλονί¬ 
κης, όπως κοινοποιήθηκε με το 4342/3.2.2003 έγγραφό 
του. 

- Την 3418 (ΦΕΚ 861/Β/02) απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας. 

-Την4/13.3.2003 απόφαση Δ.Σ. του Α' Πε.Σ.Υ.Π Κεντρι¬ 
κής Μακεδονίας. 

- Την 8/13.3.2003 απόφαση Δ.Σ. του Β' Πε.Σ.Υ.Π. Κε¬ 
ντρικής Μακεδονίας. 

-Την 132/13.3.2003 απόφαση Δ.Σ. του Π.Γ.Ν. ΠΑΠΑΓΕ- 
ΩΡΓΙΟΥ, αποφασίζουμε: 

Α. Μετεγκαθίστανται και λειτουργούν στο Περιφερεια¬ 
κό Γ ενικό Νοσοκομείο ΠΑΠΑΓΕΩΡΓΙΟΥ, οι παρακάτω Πα¬ 
νεπιστημιακές κλινικές, του τμήματος Ιατρικής του Αρι- 
στοτελείου Πανεπιστημίου Θεσσαλονίκης, που είναι 

εγκατεστημένες σε άλλα Νοσοκομεία του Νομού Θεσσα¬ 
λονίκης: 

ΠΑΘΟΛΟΓΙΚΟΣ ΤΟΜΕΑΣ: 

ΚΛΙΝΙΚΕΣ: 

• Δ' Παθολογική κλινική (Απ.εγκατ. Α3β/4407 ΦΕΚ 
6/Β/84 όπως κυρώθηκε και ισχύει με τις διατάξεις του άρ¬ 
θρου 61 του Ν. 1759 ΦΕΚ 50Α στο Γ.Ν. ΙΠΠΟΚΡΑΤΕΙΟ 
ΘΕΣΣΑΛΟΝΙΚΗΣ). 

• Δ' Παιδιατρική Κλινική (Απ.εγκατ. Α3β/4407 ΦΕΚ 
6/Β/84 όπως κυρώθηκε και ισχύει με τις διατάξεις του άρ¬ 
θρου 61 του Ν. 1759 ΦΕΚ 50Α στο Γ.Ν. ΑΧΕΠΑ ΘΕΣΣΑ¬ 
ΛΟΝΙΚΗΣ). 

• Νεογνολογική Κλινική (Απ.εγκατ. Α3β/4407 ΦΕΚ 
6/19.10.84 όπως κυρώθηκε και ισχύει με τις διατάξεις του 
άρθρου 61 του Ν. 1759 ΦΕΚ 50Α στο Γ.Ν. ΑΧΕΠΑ ΘΕΣΣΑ¬ 
ΛΟΝΙΚΗΣ). 

ΧΕΙΡΟΥΡΓΙΚΟΣ ΤΟΜΕΑΣ: 

ΚΛΙΝΙΚΕΣ: 

• Α' Χειρουργική Κλινική (Απ.εγκατ. Α3β/4407 ΦΕΚ 
6/19.10.84 όπως κυρώθηκε και ισχύει με τις διατάξεις του 
άρθρου 61 του Ν. 1759 ΦΕΚ 50Α στο Γ.Ν. ΑΧΕΠΑ ΘΕΣΣΑ¬ 
ΛΟΝΙΚΗΣ). 

• Κλινική Πλαστικής Χειρουργικής (Απ.εγκατ. Α3α/7838 
ΦΕΚ 632/Β/91 Γ.Ν. ΘΕΣΣΑΛΟΝΙΚΗΣ Γ. ΓΕΝΝΗΜΑΤΑΣ). 

• Β' Μαιευτική - Γυναικολογική Κλινική (Απ.εγκατ. 
Α3β/4407 ΦΕΚ 6/19.10.84 όπως κυρώθηκε και ισχύει με 
τις διατάξεις του άρθρου 61 του Ν. 1759 ΦΕΚ50Α στο Γ.Ν. 
ΙΠΠΟΚΡΑΤΕΙΟ ΘΕΣΣΑΛΟΝΙΚΗΣ). 

• Παιδοχειρουργική Κλινική (Απ.εγκατ. Α3β/4407 ΦΕΚ 
6/19.10.84 όπως κυρώθηκε και ισχύει με τις διατάξεις του 
άρθρου 61 του Ν. 1759 ΦΕΚ 50Α στο Γ.Ν. ΘΕΣΣΑΛΟΝΙ¬ 
ΚΗΣ Γ. ΓΕΝΝΗΜΑΤΑΣ). 

ΨΥΧΙΑΤΡΙΚΟΣ ΤΟΜΕΑΣ: 

ΚΛΙΝΙΚΕΣ: 

• Α' Ψυχιατρική Κλινική (Απ.εγκατ. Α3β/4407 ΦΕΚ 
6/19.10.84 όπως κυρώθηκε και ισχύει με τις διατάξεις του 
άρθρου 61 του Ν. 1759 ΦΕΚ50Α στο ΨΥΧΙΑΤΡΙΚΟ ΝΟΣΟ¬ 
ΚΟΜΕΙΟ ΘΕΣΣΑΛΟΝΙΚΗΣ). 

Β. Εγκαθίσταται και λειτουργεί στο Περιφερειακό Γ ενι¬ 
κό Νοσοκομείο ΠΑΠΑΓΕΩΡΓΙΟΥ, στα πλαίσια του Χει¬ 
ρουργικού Τομέα η Γ' Ορθοπεδική κλινική που ιδρύθηκε 
με το Π.Δ 108/02 ΦΕΚ 92Α, στο τμήμα Ιατρικής του Αρι- 
στοτελείου Πανεπιστημίου Θεσσαλονίκης. 

Γ. Μετεγκαθίσταται και λειτουργεί στα πλαίσια του Χει¬ 
ρουργικού Τομέα του Γ.Ν. ΘΕΣΣΑΛΟΝΙΚΗΣ Γ. ΓΕΝΝΗ¬ 
ΜΑΤΑΣ η Κλινική Χειρουργικής Παίδων και Ορθοπεδικής, 
που ιδρύθηκε με το Π.Δ. 21/81 ΦΕΚ 14Α και είχε εγκατα¬ 
σταθεί με την Α3α/9996/92 ΚΥΑ στο Γ.Ν. ΑΓ. ΠΑΥΛΟΣ 
ΘΕΣΣΑΛΟΝΙΚΗΣ και μετονομάσθηκε σε ΠΑΙΔΟΧΕΙΡΟΥΡ- 
ΓΙΚΗ ΚΛΙΝΙΚΗ με τη Β1313 ΦΕΚ 450/Β/94 απόφαση του 
Υπουργείου Παιδείας και Θρησκευμάτων. 

Δ. Μετεγκαθίσταται και λειτουργεί στα πλαίσια του Χει¬ 


ρουργικού Τομέα του Π.Γ.Ν. ΘΕΣΣΑΛΟΝΙΚΗΣ ΑΧΕΠΑη Β' 
Ορθοπεδική Κλινική (Παίδων), η οποία έχει εγκατασταθεί 
με την Α3β/4407/84 ΦΕΚ 6/Β, όπως κυρώθηκε και ισχύει 
με τις διατάξεις του άρθρου 61 του Ν. 1759 ΦΕΚδΟΑστο 
Γ.Ν. ΘΕΣΣΑΛΟΝΙΚΗ Γ. ΓΕΝΝΗΜΑΤΑΣ και μετονομάσθη¬ 
κε σε Β' ΟΡΘΟΠΕΔΙΚΗ ΚΛΙΝΙΚΗ με τη Β1/276 ΦΕΚ 
834/Β/97 απόφαση του Υπουργείου Παιδείας και Θρη¬ 
σκευμάτων. 

Η δύναμη κάθε Πανεπιστημιακής κλινικής δεν υπερβαί¬ 
νει τις σαράντα πέντε (45) κλίνες. 

Τα μέλη ΔΕΠ, που υπηρετούν στις παραπάνω Πανεπι¬ 
στημιακές κλινικές, υποχρεούνται σε εφημερία για την 
αντιμετώπιση εκτάκτων περιστατικών και παροχής επεί¬ 
γουσας περίθαλψης, σύμφωνα με τα όσα ισχύουν κάθε 
φορά για την εφημερία των νοσοκομείων. 

Το προσωπικό που υπηρετεί στις παραπάνω Πανεπι¬ 
στημιακές κλινικές, συνεργάζεται με τα αντίστοιχα τμή¬ 
ματα της Ιατρικής Υπηρεσίας, όλων των Νοσοκομείων 
του Πε.Σ.Υ.Π., στα οποία ανήκουν, για την ανάπτυξη και 
αναβάθμιση του επιπέδου της εκπαίδευσης και παροχής 
υπηρεσιών υγείας. 

Οι παραπάνω Πανεπιστημιακές κλινικές, πρέπει να 
έχουν επιστημονικό υπεύθυνο για τη λειτουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΓΕΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΠΡΟΝΟΙΑΣ 

Π. ΕΥΘΥΜΙΟΥ Κ. ΣΤΕΦΑΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Διορθώνεται η Φ.96367/21959/12.2.2003 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύτηκε στο ΦΕΚ 201 /24.2.2003 ως 
προς το όνομά της, από το εσφαλμένο ΜΑΡΓΚΙΤΕΛ ΦΡΙ- 
ΝΤΕ στο ορθό ΜΑΡΓΚΙΤ ΕΛΦΡΙΝΤΕ. 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

-♦- 

( 6 ) 

Διορθώνεται η Φ.66992/26730/12.2.2003 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύτηκε στο ΦΕΚ 201/24.2.2003 
από το εσφαλμένο της αλλογενούς αλλοδαπής στο ορθό 
του αλλογενούς αλλοδαπού. 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.θί.9Γ - β-ιτΐ3ίΙ: \λ/θ&γπ 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θπγο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































